
Na temelju članka 99. Zakona o odgoju i obrazovanju u osnovnoj i srednjoj školi (''Narodne novine'' broj: 87/08., 86/09., 92/10., 105/10., 90/11., 16/12., 86/12., 94/13., 152/14., 7/17.,  68/18., 98/19.,64/20., 151/22. i 156/23.), članka 21. Zakona o osobnoj asistenciji (''Narodne novine'' broj: 71/23.) i članka 3. Pravilnika o pomoćnicima u nastavi i stručnim komunikacijskim posrednicima (''Narodne novine'' broj 85/24.)  Osnovna škola Mate Lovraka, Vladislavci,  objavljuje
Natječaj
za obavljanje posla pomoćnika u nastavi
Predviđen je odabir i zapošljavanje osobe na poslovima pomoćnika u nastavi s ciljem povećanja socijalne uključenosti i integracije učenika s teškoćama u razvoju.
POMOĆNIK U NASTAVI
· Broj traženih osoba: 1
· Mjesto rada: Vladislavci
· Radno vrijeme: 
· nepuno radno vrijeme –  38 sati tjedno 
· Vrsta ugovora: ugovor o radu na određeno vrijeme do kraja školske godine 2026./2027. 

UVJETI:
· punoljetna, zdravstveno sposobna osoba 
· završeno najmanje četverogodišnje srednjoškolsko obrazovanje (4.2 HKO-a)
· završen program obrazovanja odraslih (osposobljavanja) za pomoćnika u nastavi u trajanju od 250 sati 
· nepostojanje zapreka za zasnivanje radnog odnosa u školskoj ustanovi iz članka 106. Zakona o odgoju i obrazovanju u osnovnoj i srednjoj školi i članka 23. Zakona o osobnoj asistenciji   
· pomoćnik u nastavi ili stručni komunikacijski posrednik ne smije biti roditelj/skrbnik niti drugi član uže obitelji učenika kojem/kojima se pruža potpora
Iznimno kandidat za pomoćnika u nastavi može biti osoba koja ne ispunjava uvjet završenog četverogodišnjeg srednjoškolskog obrazovanja, ali ispunjava uvjet završenog trogodišnjeg srednjoškolskog obrazovanja i ima završen program obrazovanja odraslih (osposobljavanja) za pomoćnika u nastavi, ako na području osnivača odgojno-obrazovne ustanove nije moguće zaposliti pomoćnika u nastavi, a to nije u suprotnosti s interesima učenika s teškoćama u razvoju. 
OPIS POSLOVA:
Poslove iz članka 2. stavka 4. Pravilnika o pomoćnicima u nastavi i stručnim komunikacijskim posrednicima („Narodne novine“ broj 85/24.) pomoćnik u nastavi obavlja s ciljem izjednačavanja mogućnosti učenika u svrhu osiguravanja njemu primjerenog odgoja i obrazovanja s tendencijom osamostaljivanja i sudjelovanja učenika predmetne nastave u školskoj sredini. 

DODATNA ZNANJA I VJEŠTINE:
Poštivanje različitosti, afinitet prema djeci s teškoćama u razvoju, otvorenost, odgovornost, fleksibilnost, razvijene komunikacijske vještine, podjednaka sklonost individualnom i timskom radu, točnost u izvršavanju poslova, organiziranost, emocionalna stabilnost i dosljednost. 

POŽELJNO
· iskustvo u neposrednom radu s djecom s teškoćama u razvoju 
· iskustvo u volontiranju
Odabir će se izvršiti uz pomoć stručnih metoda procjene kompetencija i osobina podnositelja zahtjeva.
S kandidatima izabranim za pomoćnika u nastavi, obrazovna ustanova – škola će sklopiti pisani ugovor o radu u kojemu će biti utvrđeni poslovi, trajanje, tjedno zaduženje te međusobna prava, obveze i odgovornosti ugovornih strana.
Na natječaj se mogu javiti osobe oba spola. Uz prijavu kandidati su dužni priložiti sljedeće dokumente:
· prijava na natječaj (vlastoručno potpisana);
· životopis (s navedenim podacima o neposrednom radu s djecom s teškoćama u razvoju ili volontiranju (naziv institucije/udruge/tvrtke gdje je ostvareno iskustvo u radu s djecom  ili volontiranje, te trajanje istog);
· dokaz o odgovarajućem stupnju obrazovanja (presliku diplome ili isprave o stečenoj stručnoj spremi);
· uvjerenje nadležnog suda da se protiv kandidata ne vodi kazneni postupak za neko od djela iz članka 106. Zakona o odgoju i obrazovanju u osnovnoj i srednjoj školi i članka 23. Zakona o osobnoj asistenciji (ne starije od 6 mjeseci);
· dokaz o državljanstvu;
· elektronički zapis o podacima evidentiranim u matičnoj evidenciji Hrvatskog zavoda za mirovinsko osiguranje;
· potvrdu ili certifikat o završenom programu obrazovanja odraslih (osposobljavanja) za pomoćnika u nastavi 
· ukoliko kandidat ima iskustva u radu s djecom s teškoćama u razvoju potrebno je priložiti mišljenje supervizora i/ili preporuku škole/ustanove/udruge.

Kandidati koji se pozivaju na pravo prednosti pri zapošljavanju na temelju posebnog zakona, obvezni su uz prijavu priložiti sve propisane dokaze prema posebnom zakonu i imaju prednost u odnosu na ostale kandidate samo pod jednakim uvjetima. 

Kandidati koji se pozivaju na pravo prednosti pri zapošljavanju prema članku 102. stavku 1. - 3. Zakona o hrvatskim braniteljima iz Domovinskog rata i članovima njihovih obitelji („Narodne novine“, broj: 121/17, 98/19, 84/21 i 156/23) pozivaju se da prilikom prijave na natječaj osim dokaza o ispunjavanju traženih uvjeta, priložite i dokaze propisane člankom 103. stavkom 1. Zakona o hrvatskim braniteljima iz Domovinskog rata i članovima njihovih obitelji, a koji su navedeni na internetskoj stranici Ministarstva hrvatskih branitelja, poveznica:
https://branitelji.gov.hr/zaposljavanje-843/843
Dodatne informacije o gore navedenim dokazima potražite na poveznici: 
https://branitelji.gov.hr/UserDocsImages/dokumenti/Nikola/popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20ZOHBDR%202021.pdf 

Kandidati koji se pozivaju na pravo prednosti pri zapošljavanju prema članku 48. stavku 1. - 3. Zakona o civilnim stradalnicima iz Domovinskog rata („Narodne novine“, broj: 84/21) pozivaju se da prilikom prijave na natječaj osim dokaza o ispunjavanju traženih uvjeta, dostave  i  sve  dokaze o ostvarivanju prava prednosti prilikom zapošljavanja iz stavka 1. članka 49. navedenog Zakona, a koji su navedeni na internetskoj stranici Ministarstva hrvatskih branitelja poveznica: https://branitelji.gov.hr/zaposljavanje-843/843
Dodatne informacije o gore navedenim dokazima potražite na poveznici:
https://branitelji.gov.hr/UserDocsImages//dokumenti/Nikola//popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20Zakon%20o%20civilnim%20stradalnicima%20iz%20DR.pdf

Osoba koja se poziva na pravo prednosti pri zapošljavanju u skladu s člankom 9. Zakona o profesionalnoj rehabilitaciji i zapošljavanju osoba s invaliditetom („Narodne novine“ br. 157/13, 152/14, 39/18 i 32/20) uz prijavu na javni natječaj dužna je, pored dokaza o ispunjavanju traženih uvjeta, priložiti i dokaz o utvrđenom statusu osobe s invaliditetom te dokaz o prestanku radnog odnosa kod posljednjeg poslodavca (ugovor, rješenje, odluka i sl.).
Kandidati koji se pozivaju na pravo prednosti pri zapošljavanju  u skladu s člankom  48. f Zakona o zaštiti vojnih i civilnih invalida rata („Narodne novine“, broj: 33/92, 57/92, 77/92, 27/93, 58/93, 02/94, 76/94, 108/95, 108/96, 82/01, 103/03, 148/13 i 98/19) dužni  su uz prijavu na natječaj priložiti sve dokaze o ispunjavanju traženih uvjeta i potvrdu o statusu vojnog/civilnog invalida rata i dokaz o tome na koji je način prestao prethodni radni odnos.
 
Sukladno odredbama Uredbe (EU) 2016/679 Europskog parlamenta i Vijeća od 27. travnja 2016. godine o zaštiti pojedinaca u svezi s obradom osobnih podataka i slobodnog kretanja takvih podataka, svi dokumenti dostavljeni na natječaj  poslani su slobodnom voljom kandidata te se smatra da je kandidat dao privolu za obradu svih podataka, a koji će se obrađivati isključivo u svrhu provođenja  postupka.
U zamolbi i životopisu obvezno navesti datum i mjesto rođenja, adresu stanovanja te kontakt broj mobitela i elektronsku poštu (e-mail). Preslike traženih priloga ne moraju biti ovjerene, a kandidati su prije sklapanja pisanog ugovora dužni dostaviti na uvid originalne dokumente.
Prijave u pisanom obliku s dokazima o ispunjavanju uvjeta iz natječaja podnose se OŠ Mate Lovraka, Vladislavci, Kralja Tomislava 75 s naznakom ''Natječaj – Pomoćnik u nastavi – 38 sati tjedno''
Osoba koja ne podnese pravodobnu i/ili urednu prijavu ili za koju se utvrdi da ne ispunjava formalne uvjete iz natječaja, neće se smatrati kandidatom prijavljenim na natječaj. Urednom prijavom smatra se prijava koja sadržava sve podatke i priloge navedene u natječaju.
Natječaj je objavljen 10. rujna 2026. na internet stranici Hrvatskog zavoda za zapošljavanje, internet stranici i oglasnoj ploči OŠ Mate Lovraka, Vladislavci, a otvoren je do 18. rujna 2026. Radni odnos sa školom zasnovat će se nakon provedenog postupka selekcije kandidata.  
Izrazi koji se u ovom natječaju koriste za osobe u muškom rodu neutralni su i jednako se odnose na muške i ženske osobe.
Prijavom na natječaj, kandidat daje Osnovnoj školi Mate Lovraka, Vladislavci izričitu privolu za obradu osobnih podataka, u svrhu provedbe natječajnog postupka. 
O rezultatima izbora kandidati će biti obaviješteni putem mrežne stranice 
https://os-mlovraka-vladislavci.skole.hr/pristup-informacijama/  u roku od 20 dana od dana donošenja Odluke o izboru. 

KLASA: 112-01/26-05/05
URBROJ: 2158-136-01-26-1
Vladislavci, 10. rujna 2026.

Ravnateljica


Marija Poje, prof.

